stanford-oval/wikipedia huggingface dataset:
Ralph Terry

Terry vuonna 1964
Ralph Willard Terry (9. tammikuuta 1936 – 16. maaliskuuta 2022) oli yhdysvaltalainen baseballsyöttäjä ja golfaaja. Hän pelasi edellä mainittua Major League -tasolla vuosina 1956–1967.
Terry pelasi pisimmän ajan New York Yankeesissa (1956–1957, 1959–1964). Muina joukkueina olivat Kansas City Athletics (1957–1959, 1966), Cleveland Indians (1965) ja New York Mets (1966–1967).
Terry voitti vuoden 1962 Babe Ruth Awardin. Hän pelasi baseballuransa jälkeen ammattitasolla golfia, joskaan ei siinä saavuttanut baseballvuosiin verrattavaa menestystä.
Ram Baran Yadav

| Ram Baran Yadav> रामवरण यादव |
| --- | --- |

Nepalin presidentti
 23. heinäkuuta 2008 – 28. lokakuuta 2015  
Edeltäjä:  Girija Prasad Koirala (valtionhoitajana)
Seuraaja:  Bidhya Devi Bhandari
Henkilötiedot
Syntynyt: 4. helmikuuta 1948 (ikä 76) Sapahi, Dhanusa
Tiedot
Puolue:  Nepalin kongressipuolue
Uskonto:  hindulaisuus
Ram Baran Yadav (nepaliksi रामवरण यादव, Rāmvaraṇ Yādav, s. 4. helmikuuta 1948 Sapahissa, Dhanusan piirikunnassa) on nepalilainen poliitikko. Hän oli Nepalin ensimmäinen presidentti. Nepalin perustuslakia säätävä kokous valitsi hänet presidentiksi 21. heinäkuuta 2008. Hänen virkaanastujaisensa tapahtui 23. heinäkuuta. Presidenttikausi päättyi 28. lokakuuta 2015.
Elämäkerta

Ram Baran Yadav opiskeli lääketiedettä Intian Kalkutassa, promovoitiin tohtoriksi Chandigarhissa ja toimi kirurgina Janakpurissa.
1960-luvulta lähtien Yadav alkoi olla poliittisesti aktiivinen ja ryhtyi 1980-luvun lopussa tukemaan monipuoluejärjestelmän palauttamista Nepaliin. Ensimmäisten demokraattisten vaalien jälkeen vuonna 1991 Yadavista tuli maan terveysministeri. Hänestä tuli uudelleen terveysministeri vuoden 1999 vaalien jälkeen.
Vuodesta 2006 lähtien Yadav toimi Kongressipuolueen pääsihteerinä. Hänet valittiin Dhanushan alueen edustajaksi vuoden 2008 perustuslakia säätävään kokoukseen.
Ram Baran Yadav valittiin perustuslakia säätävän kokouksen istunnossa 21. heinäkuuta 2008 maan ensimmäiseksi presidentiksi. Hän voitti toisella äänestyskierroksella maolaisen kommunistipuolueen asettaman Ram Raja Prasad Singhin.
Ralph Street

Ralph Street (s. 1990 Lontoo) on brittiläinen suunnistaja. MM-kilpailuissa Street saavutti hopeaa sprinttiviestissä Tanskan MM-kilpailuissa 2022. Samoissa MM-kilpailuissa hän sijoittui henkilökohtaisessa sprintissä kuudenneksi. EM-kilpailuissa hänen paras saavutuksensa henkilökohtaisilla matkoilla on keskimatkan 23. sija vuodelta 2014. Suunnistuksen maailmancupin osakilpailuissa Street on sijoittunut parhaimmillaan kolmanneksi Baselin sprintissä vuonna 2019. Juniorien MM-kilpailuissa hän on sijoittunut parhaimmillaan seitsemänneksi keskimatkalla vuonna 2010.
Ali Maaloul

| 0 | 1 | 2 |
| --- | --- | --- |

Henkilötiedot
Syntymäaika: 1. tammikuuta 1990 (ikä 34)
Syntymäpaikka: Sfax, Tunisia
Pelipaikka: laitapuolustaja
Pituus: 175 senttimetriä
Seura
Seura:  Al-Ahli
Pelinumero: 21
Junioriseurat
2001–2009:  CS Sfaxien
Seurat
| Vuodet | Seura | O (M) |
| 2009–2016 2016– |  CS Sfaxien  Al-Ahli | 143 (29) 36 (1) |
Maajoukkue
| 2013– |  Tunisia | 49 (0) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2018.  Maajoukkueuran tilastot päivitetty 23. kesäkuuta 2018.
Ali Maaloul (s. 1. tammikuuta 1990 Sfax) on tunisialainen jalkapalloilija. Puolustajana pelaava Maaloul edustaa Egyptin valioliigassa pelaavaa Al-Ahlia.
Ura

Maaloul aloitti jalkapalloilun kotikaupungissaan Sfaxissa vuonna 2001. Hän pelasi paikallisen seuran CS Sfaxienin junioreissa ja myöhemmin nousi edustukseen kaudeksi 2009–2010.
Kaudella 2010–2011 Maaloul pelasi 18 sarjaottelua ja teki niissä yhden maalin, kun Sfaxien sijoittui Tunisian pääsarjassa kolmanneksi. Seuraavalla kaudella Maaloul pelasi 28 ottelua ja onnistui maalinteossa kahdesti, kun Sfaxien sijoittui toistamiseen kolmanneksi pääsarjassa. Kaudella 2012–2013 Maaloul pelasi hieman vähemmän edelliseen kauteen nähden 18 ottelulla tehden yhden maalin. Hän voitti samalla ensimmäisen Tunisian mestaruutensa.
Kaudella 2015–2016 Maaloul voitti yllättäen puolustajana Tunisian pääsarjan maalikuninkuuden 16 maalilla 27 ottelussa. Sfaxien sijoittui Tunisian pääsarjassa kolmanneksi.
Ura > Al-Ahli

Maaloul siirtyi ensimmäistä kertaa urallaan ulkomaille heinäkuussa 2016 allekirjoitettuaan kolmen vuoden sopimuksen egyptiläisen Al-Ahlin kanssa. Maaloul voitti heti avauskaudellaan Egyptin mestaruuden ja pelasi pääsarjassa 23 ottelua, joissa syntyi yksi maali. Maaloul saavutti myös heti seuraavalla kaudellaan 2017–2018 toisen Egyptin mestaruuden. Tällä kertaa hän pelasi vain 13 sarjaottelua.
Maajoukkueura

Maaloul pelasi ensimmäisen maaottelunsa Tunisian paidassa 6. heinäkuuta 2013 Marokkoa vastaan.
Kesäkuussa 2018 Maaloul valittiin Tunisian maajoukkueeseen 2018 MM-kilpailuihin Venäjälle.
Saavutukset

Tunisian mestaruus: 2013
CAF Confederation Cup: 2013
Pohjois-Afrikan Cup-voittajien cup: 2013
Egyptin mestaruus: 2017, 2018
Rakennustyöntekijä

| Rakennusmies |
| --- | --- |

Tyyppi:  ammatti
Toimiala:  rakennusteollisuus, talonrakennusala
Koulutus:  ammattioppilaitos
Työpaikka:  rakennustyömaa
Lähinimikkeitä:  kirvesmies, muurari, talonrakentaja, rakennusmies
Rakennusalan työntekijä, rakennusmies, rakennustyöläinen tai talonrakentaja on rakennusalan ammattilainen, joka tekee erilaisia rakennusalaan liittyviä töitä. Rakennustyöntekijä tekee muun muassa muuraus-, betonointi- ja maanrakennustöitä. Suomessa voi suorittaa rakennusalan perustutkinnon toisen asteen ammatillisissa oppilaitoksissa.
Tapaturmatilastojen perusteella rakennustyöntekijä oli vuonna 2016 Suomen vaarallisin ammatti: rakennustyöntekijöille tapahtui yhteensä 11 982 tapaturmaa. Myös kuolemaan johtaneita tapaturmia sattui eniten rakennusalalla.
Aiheesta muualla

Kuvia tai muita tiedostoja aiheesta Rakennustyöntekijä Wikimedia Commonsissa
Allan Simonsen (autourheilija)

Allan Simonsen vuonna 2011.
Allan Simonsen (5. heinäkuuta 1978 Odense, Tanska – 22. kesäkuuta 2013 Le Mans, Ranska) oli tanskalainen autourheilija. Hän aloitti kilpauransa vuonna 1999 Tanskan Formula Ford -sarjassa voittaen sarjan mestaruuden. Vuonna 2007 Simonsen voitti Itävallan GT -luokan mestaruuden ja vuonna 2009 Asian Le Mans Series -sarjan GT2-luokan mestaruuden.
Vuodesta 2007 lähtien Simonsen kilpaili Le Mansin 24 tunnin kilpailussa. Hän oli ensimmäisellä kerralla luokkansa kolmas ja vuonna 2010 luokkansa toinen.
Vuonna 2013 Simonsen menehtyi vammoihin, jotka hän sai Le Mansin -kilpailussa ajettuaan rajusti reunakaiteeseen Tertre Rouge -mutkassa.
Muistopalkinto

Bathurstin 12 tunnin ajon paalupaikkapalkinto on nimetty Simonsenin muistoksi.
Tulokset > FIA World Endurance Championship

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- |
| 2012 | Aston Martin Racing | LMGTE Am | SEB   | SPA   | LMS Kesk. | SIL   | SÃO   | BHR   | FUJ   | SHA   | 0 | NC |
| 2013 | Aston Martin Racing | LMGTE Am | SIL 1 | SPA 2 | LMN Kesk. | SÃO   | COA   | FUJ   | SHA   | BHR   | 45 | 14. |
Tulokset > Le Mansin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2007 |  Autorlando Sport  Farnbacher Racing |  Pierre Ehret  Lars-Erik Nielsen | Porsche 997 GT3-RSR | GT2 | 309 | 21. | 3. |
| 2008 |  Kruse Schiller Motorsport |  Jean de Pourtales  Hideki Noda | Lola B05/40-Mazda | LMP2 | 147 | Kesk. | Kesk. |
| 2009 |  Hankook Team Farnbacher |  Dominik Farnbacher  Christian Montanari | Ferrari F430 GT2 | GT2 | 183 | Kesk. | Kesk. |
| 2010 |  Hankook Team Farnbacher |  Dominik Farnbacher  Leh Keen | Ferrari F430 GT2 | GT2 | 336 | 12. | 2. |
| 2011 |  Hankook Team Farnbacher |  Dominik Farnbacher  Leh Keen | Ferrari 458 Italia GTC | GTE Pro | 137 | Kesk. | Kesk. |
| 2012 |  Aston Martin Racing |  Christoffer Nygaard  Kristian Poulsen | Aston Martin Vantage GTE | GTE Am | 31 | Kesk. | Kesk. |
| 2013 |  Aston Martin Racing |  Christoffer Nygaard  Kristian Poulsen | Aston Martin Vantage GTE | GTE Am | 2 | Kesk. | Kesk. |
Aiheesta muualla

DriverDB-sivustolla (englanniksi)
Am I Right?

| Am I Right? Erasure |
| --- | --- | --- |

EP-levyn tiedot
 Julkaistu: 25. marraskuuta 1991
 Tuottaja(t): Martyn Phillips
 Tyylilaji: Synthpop
 Kesto: 16.49
 Levy-yhtiö: Mute Records
Erasuren muut julkaisut
| Chorus 1991 | Am I Right? 1991 | ABBA-esque 1992 |
Am I Right? on brittiläisen synthpop-yhtye Erasuren vuonna 1991 julkaisema EP.
Muusikot

Vince Clarke - syntetisaattorit, kosketinsoittimet
Andy Bell - laulu
Kappalelista > 7" vinyylisingle (MUTE134) / kasettisingle (CMUTE134)

"Am I Right?"
"Carry On Clangers" (Edit)
"Let It Flow"
"Waiting for Sex" (Edit)
Kappalelista > 12" vinyylisingle (12MUTE134)

"Am I Right?" (Dave Bascombe Mix)
"Carry On Clangers"
"Let It Flow"
"Waiting for Sex"
Kappalelista > CD-single (CDMUTE134)

"Am I Right?"
"Let It Flow"
"Waiting for Sex"
"Carry on Clangers"
Kappalelista > Rajoitetun painoksen 12" vinyyli-EP (L12MUTE134)

"Am I Right?" (The Grid Mix)
"Love to Hate You" (LFO Modulated Mix)
"Chorus" (Vegan Mix)
"B3"
Kappalelista > Rajoitetun painoksen CD-EP (LCDMUTE134)

"Am I Right?" (The Grid Mix)
"Love to Hate You" (LFO Modulated Mix)
"Chorus" (Vegan Mix)
"Perfect Stranger" (Acoustic Version)
Alexandre Fabre

Alexandre Fabre vuonna 2007.
Alexandre Fabre on ranskalainen näyttelijä.
Filmografia > Teatteri

| --- | --- |
 Premier amour  Derrière chez moi  Nuit dantesque  Ionesco-Pinget-Soulier  La belle et la bête  Cyrano de bergerac  Le fusil de chasse  La chanson de fortunio  Gulliver  Bergson / Feydeau  Opérette brazzavillois  Danse de chambre  Rabelaisien  Les dix petits negres  Neronissime, ou l’empereur s’amuse  Don juan  La route de los Angeles :  Le sopha  Voyage en bourgeoisie  L’inutile beauté  L’invite  Architruc  Les vignerons de la première heure  Délire a deux  Hodja  Le théâtre d’arlequin  En attendant Godot  Les trois mousquetaires  La vie de Galilée  La mouette  Les immigres  Ton nom dans le feu des nuées, Elisabeth  Partage  midi  Les 3 mousquetaires
Filmografia > Elokuvat

1975 French connection 2
1976 Le plein de super
1980 Journal d' une maison de correction
1983 Cap canaille
1984 Le juge
2001 De l' histoire ancienne
Filmografia > Televisio

2004- Mistralin tuulet
Aiheesta muualla

Alexandre Fabren virallinen kotisivu (ranskaksi)
Alexandre Fabre Internet Movie Databasessa. (englanniksi)
Ram Jam

| Ram Jam> Tiedot |
| --- | --- |
Toiminnassa:  1977–1978
Tyylilaji:  hard rock
Kotipaikka:   New York, Yhdysvallat
Laulukieli:  englanti
Jäsenet:  Bill Bartlett, kitara   Pete Charles, rummut   Myke Scavone, laulu   Howie Arthur Blauvelt, basso  
Levy-yhtiö:  Epic Records  
Infobox OKNimi-testi OK: 
Ram Jam oli 1970-luvulla toiminut yhdysvaltalainen rock-yhtye, joka tunnetaan parhaiten hittikappaleesta "Black Betty" vuodelta 1977. Yhtye on julkaisut kaksi albumia ja kolme singleä.
Ram Jam menestyi kohtalaisesti kotimaan markkinoilla. Yhtye oli suosittu myös Australiassa ja debyyttialbumi Ram Jam kohosi siellä top 40 -listalle.
Yhtyeen jäsenet olivat kitaristi Bill Bartlett, rumpali Pete Charles, laulaja Myke Scavone ja basisti Howie Arthur Blauvelt.
Diskografia > Studioalbumit

Ram Jam (1977)
Portrait of the Artist as a Young Ram (1978)
Diskografia > Kokoelmat

The Very Best of Ram Jam (1990)
Golden Classics (1996)
Ravenswood

Ravenswood voi tarkoittaa ainakin seuraavia asioita:
Ravenswood (Restraint), australialainen elokuva vuodelta 2008
Ravenswood, yhdysvaltalainen kauhudraamasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ravenswood”, voi hakea sivunnimihaulla, laajalla sivunnimihaulla tai tekstihaulla.
Alexandra David-Néel

| Alexandra David-Néel |
| --- | --- |
 Alexandra David-Néel Tiibetissä 1933.
Henkilötiedot
Syntynyt: 24. lokakuuta 1868 Saint-Mandé, Ranskan keisarikunta
Kuollut: 8. syyskuuta 1969 (100 vuotta) Digne, Ranska
Kirjailija
Aiheet:  itämaiset uskonnot ja filosofia sekä matkat
 Nimikirjoitus
Aiheesta muualla
www.alexandra-david-neel.fr
Löydä lisää kirjailijoitaKirjallisuuden teemasivulta
Alexandra David-Néel (oik. Louise Eugénie Alexandrine Marie David; 24. lokakuuta 1868 Saint-Mandé, Ranskan keisarikunta – 8. syyskuuta 1969 Digne, Ranska) oli belgialais-ranskalainen tutkimusmatkailija, spiritualisti, buddhalainen, kirjailija ja oopperalaulaja. Hän oli kiinnostunut itämaisista uskonnoista ja filosofiasta ja kirjoitti niistä sekä matkoistaan useita kirjoja. David-Néel vieraili muun muassa tiibetiläiseksi naamioituneena Lhasassa. Hänen kirjoituksensa ovat vaikuttaneet moniin itämaisista uskonnoista kiinnostuneisiin länsimaisiin, muun muassa beatnik-kirjailijoihin.
Elämä > Nuoruus

Alexandra David-Néel syntyi vuonna 1868 Pariisin esikaupungissa Saint-Mandéssa. Hänen alkuperäinen nimensä oli Louise Eugénie Alexandrine Marie David. Hänen isänsä oli ranskalainen toimittaja ja opettaja. Äiti oli kotoisin Belgiasta, jonne perhe muutti, kun Alexandra oli kuusivuotias.
Alexandra Davidin isä Louis oli vapaamuurari, joka tunsi muun muassa anarkistisen maantieteilijän Élisée Reclus’n, joka vaikutti myös Alexandra Davidin ajatteluun. Hän vietti lapsuudessaan ja nuoruudessaan aikaa Reclus’n kanssa ja kiinnostui tämän vaikutuksesta feminismistä ja anarkismista.
Ensimmäiset matkat

David teki jo 17-vuotiaana ensimmäisen matkansa Belgiasta junalla Sveitsin kautta Italiaan. Seuraavana vuonna hän pyöräili Euroopassa ja päätyi myös Lontooseen, missä hän osallistui ryhmään, joka oli yhteydessä Helena Blavatskyn teosofiseen seuraan. Hän kääntyi tuolloin päiväkirjansa mukaan buddhalaisuuteen.
David muutti 21-vuotiaana Pariisiin ja kävi Sorbonnen yliopiston itämaisten uskontojen kursseille. Naisia ei vielä tuolloin hyväksytty varsinaisiksi oppilaiksi. David opiskeli itämaisia uskontoja myös Guimet-museon lukusalissa.
David pystyi vuonna 1890 lähtemään Intiaan saatuaan isoäidiltään perinnön. Hän asui Intiassa, kunnes hänen rahansa loppuivat. Palattuaan Eurooppaan hän kiersi oopperaseurueessa ja käytti lavanimeä Mademoiselle Myrial. Seurue vieraili muun muassa monissa Ranskan Pohjois-Afrikan siirtomaissa. Tunisissa hän tapasi rautatieinsinööri Philippe Néelin, jonka kanssa hän meni naimisiin vuonna 1904. Ajalle poikkeuksellisesti David-Néel piti oman sukunimensä ja lisäsi nimeensä miehensä nimen väliviivalla.
David-Néel alkoi vuonna 1909 keskittyä aasialaisiin ja buddhalaisiin teemoihin. Hän oli vuodesta 1893 kirjoittanut sanomalehtiin feministisistä ja anarkistisista aiheista salanimillä Alexandra David ja Mitra. Hän alkoi saada mainetta itämaisten uskontojen tuntijana, ja hän opettikin aiheesta.
15 vuoden tutkimusmatka > Intiassa ja Sikkimissä

David-Néel matkusti vuonna 1911 Ranskan opetusministeriön apurahan turvin uudestaan Intiaan, missä hän opiskeli sanskritia Varanasissa. Hän oli luvannut miehelleen palaavansa kotiin 18 kuukauden päästä, mutta matkasta tuli huomattavasti pidempi. David-Néel tapasi miehensä seuraavan kerran vasta toukokuussa 1925.
David-Néel tapasi matkalla 13. dalai-laman Thubten Gyatson ja vieraili Sikkimin kuningaskunnan kuninkaallisessa luostarissa, missä hän tapasi kruununprinssi Sidkeong Tulku Namgyalin. David-Néel asui Sikkimissä vuosien 1914–1916 aikana yli vuoden luolassa. Hänelle tuotiin sinne ateria päivässä. Yksi häntä auttaneista munkeista oli Aphur Yongden, josta tuli David-Neélin matkakumppani ja adoptiopoika.
15 vuoden tutkimusmatka > Naamioituneena Lhasaan

David-Néel ja Yongden ylittivät vuonna 1916 luvattomasti Tiibetin kuningaskunnan rajan. Tiibet oli suljettu ulkomaalaisilta, ja heidät karkotettiin maasta. He eivät voineet matkustaa Eurooppaankaan, sillä ensimmäinen maailmansota esti matkustajalaivaliikenteen. He suuntasivat Euroopan sijaan Japaniin, jossa he tapasivat muun muassa buddhalaismunkki Ekai Kawaguchin, joka oli vieraillut Tiibetin pyhässä kaupungissa Lhasassa kiinalaislääkäriksi naamioituneena.
David-Néel päätti Kawaguchin innoittamana pyrkiä myös Lhasaan. Hän lähti Yongdenin kanssa Kiinan halki, ja joskus 1920-luvun alkupuolella he viettivät aikaa Kumbumin luostarissa. He jäivät talvella 1922–1923 kiinni Gobin autiomaasta, ja heidät karkotettiin. David-Néel ja Yongden pääsivät Lhasaan lopulta vuonna 1924 kaakkoista reittiä. David-Néel oli naamioitunut tiibetiläiseksi naiseksi ja Yongden tämän pojaksi.
15 vuoden tutkimusmatka > Suosituksi kirjailijaksi

David-Néel vietti kaksi kuukautta Lhasassa ja palasi Ranskaan keväällä 1925. Hän kirjoitti matkoistaan lehtiin, ja kirjoitukset julkaistiin kirjana 1927. Kirja oli suosittu, ja siitä saatujen tulojen ansiosta David-Néel osti talon Dignestä, missä hän asui Yongdenin kanssa.
David-Néel päätti vuonna 1937 palata Kiinaan Kumbumin luostariin. Kiinassa hän joutui olemaan useamman vuoden toisen maailmansodan syttymisen takia. David-Néel asettui paikoilleen Digneen vasta 78-vuotiaana ja keskittyi tämän jälkeen kirjoitustyöhönsä.
David-Néel eli yli 100-vuotiaaksi ja kuoli kuusi viikkoa ennen 101-vuotissyntymäpäiväänsä. Hänen tuhkansa siroteltiin Gangesjokeen lähellä Varanasia.
Vaikutus

David-Néel oli ensimmäisiä ihmisiä, jotka popularisoivat tiibetinbuddhalaisuuden länsimaissa. Hän nousi suosituksi vuonna 1927 julkaistun kirjansa myötä. Kirjassa hän kertoi matkastaan Lhasaan. David-Néelista tuli kirjan ansiosta kansainvälisesti tunnettu naistutkimusmatkailija ja suosittu Tiibetin ja buddhalaisuuden tuntija.
Monet sukupolvensa edustajista kiinnostuivat Aasiasta sekä itämaisista uskonnoista ja filosofiasta David-Néelin kirjojen myötä. Heihin kuuluivat muun muassa Alan Watts, joka kirjoitti esipuheen David-Néelin teoksen The Secret Oral Teachings in Tibetan Buddhist Sects Yhdysvaltain-painokseen, sekä beat-sukupolven edustajat Jack Kerouac, Allen Ginsberg ja Gary Snyder. Ginsberg on kertonut kiinnostuneensa syvemmin buddhalaisuudesta ja kääntyneensä uskontoon David-Néelin kirjoitusten ansiosta.
Teokset

David-Néel kirjoitti kirjojen lisäksi useita sanomalehtiartikkeleita. Hänen kirjojaan ovat:
Pour la vie (1898)
Le philosophe Meh-Ti et l’idée de solidarité (1907)
Yang-Tchou, théories individualistes dans la philosophie chinoise (1909)
Bouddhisme du Bouddha ou le modernisme du Bouddhisme (1911)
Voyage d’une Parisienne à Lhassa (1927)
Mystiques et magiciens du Tibet (1929)
Viiden viisauden lama (Le Lama aux cinq sagesses, 1929)
Initiations lamaïques (1930)
La vie surhumaine de Guésar de Ling, le héros tibétain, racontée par les bardes de son pays (1931)
Au pays des brigands gentilshommes (1933)
Magie d’amour et magie noire (1938)
Sous des nuées d’orages (1940)
A l’ouest barbare de la vaste Chine (1947)
Au cœur des Himalayas, le Népal (1949)
L’Astavakra Gita du Vedanta advaïta (1951)
Le vieux Tibet face à la Chine nouvelle (1951)
L’Inde où j’ai vécu- Hier, aujourd’hui, demain (1951)
Les enseignements secrets des bouddhistes tibétains (1951)
La puissance du néant (1954)
L’avadhuta Gita de Dattatraya (1958)
La connaissance transcendante, d’après le texte et les commentaires tibétains (1958)
Immortalité et réincarnation. Doctrines et pratiques. Chine-Tibet-Inde (1961)
Aiheesta muualla

Kuvia tai muita tiedostoja aiheesta Alexandra David-Néel Wikimedia Commonsissa
Alexandra David-Néel -järjestön verkkosivut (ranskaksi)
David-Néel teini-ikäisenä vuonna 1886.
David-Néelin matkakumppani, munkki Aphur Yongden.
Rarities From the Bronze Age

| Rarities From the Bronze Age Uriah Heep |
| --- | --- | --- |

Kokoelmalevyn tiedot
 Äänitetty : 1970–1983
 Julkaistu: 1991
 Tyylilaji: hard rock, heavy metal, rock
 Kesto: 78.25
 Levy-yhtiö: Bronze Records
Uriah Heepin muut kokoelmalevyt
| Still 'Eavy, Still Proud 1990 | Rarities From the Bronze Age 1991 | The Lansdowne Tapes 1993 |
Rarities from the Bronze Age on brittiläisen hard rock -yhtyeen Uriah Heepin kokoelma-albumi vuodelta 1991. Se sisältää vuosina 1970–1983 julkaistujen singlejen A- ja B-puolia.
Kappaleet

Kaikki kappaleet singlejen b-puolia, ellei toisin mainita.
Look at Yourself - 3.09 (A-puoli)
Simon the Bullet Freak - 3.28
Gypsy - 2.58 (A-puoli)
Why - 4.57
Stealin'- 3.18 (A-puoli)
Sunshine - 4.49
What Can I Do? - 3.13
Shout it Out - 3.35
Return to Fantasy - 3.41 (A-puoli)
The Time Will Come - 4.08
Crime of Passion - 3.38
Masquerade - 3.47
Gimme Love - 3.16
Cheater - 3.59
Been Hurt - 3.53
Love Stealer - 3.25 (A-puoli)
Think it Over - 3.32 (A-puoli)
My Joanna Needs Tuning - 2.54
Tin Soldier - 3.53
Son of a Bitch - 4.06
Playing for Time - 4.26
Alte Vesten taistelu

Alte Vesten taistelu oli kolmikymmenvuotisen sodan aikainen taistelu 24 – 25. elokuuta (juliaaninen) 1632 Albrecht von Wallensteinin imperialistien ja Kustaa Aadolfin ruotsalaisten välillä. Taistelu oli ruotsalaisten yritys murtaa Alte Vesten kukkulalla sijainnut Nürnbergiä piirittäneen Wallensteinin armeijan linnoitettu leiri. Hyökkäys kuitenkin tyrehtyi ja taistelu päättyi ruotsalaisten selvään tappioon. Kustaa Aadolf joutui lopulta jättämään Nürnbergin mukanaan suurin osa armeijastaan.
Tausta

Albrecht von Wallensteinin imperialistien armeija oli piirittänyt Kustaa Aadolfin johtaman ruotsalaisen armeijan Nürnbergissä Baijerissa heinäkuussa 1632. Piiritetty ruotsalaisarmeija oli paljon pienempi, mutta tiedossa oli apujoukkoja. Johan Banérin ja herttua Bernhard von Sachsen-Weimarin joukot kulkivat Münchenistä kohti Nürnbergiä ja yhdistyivät 14. elokuuta sen länsipuolella Uffenheimissa Axel Oxenstiernan ja Wilhelm von Sachsen-Weimarin joukkojen kanssa. Kymmenen päivää myöhemmin joukot saapuivat edelleen Bruckiin Nürnbergin pohjoispuolella. Täällä Kuustaa Aadolf marssitutti omat joukkonsa ulos kaupungista ja yhdisti armeijat. Hänen mukanaan oli myös Böömin Talvikuningas Friedrich V. Yhdistyneen armeijan vahvuus oli noin 46 000 miestä.
Wallensteinin Nürnbergiä piirittävän armeijan koko oli tuolloin 40 000–45 000 miestä. Kaupunkia piirittävät joukot olivat rakentaneet sen ympärille joukon leirejä. Niiden keskipisteessä oli Alte Vesten eli Altenbergin jyrkkä kukkula. Kukkulan laella oli keskiaikaisen linnan rauniot. Alte Vesteä puolustamaan oli keskitetty noin 7 000 miestä.